
E L Ő T E R J E S Z T É S

Sülysáp Nagyközség Önkormányzata Képviselő-testületének

2013. április 29-én tartandó rendkívüli ülésére

4. napirendhez

Tárgy: A városavató ünnepség és kísérő programjainak finanszírozása
Tisztelt Képviselő-testület!

Bár még csak informális tájékoztatást kaptunk a jó hírről, és a hivatalos döntés csak július elejére várható Sülysáp városi rangra emeléséről, a méltó ünneplés érdekében már most szükséges elkezdeni az augusztus 20-a körüli városavató ünnepséget és az azt kísérő programokat.
A tervek között szerepel egy-két országosan ismert előadó meghívása, illetve néptánccsoportok, valamint egyéb a programot színesítő zenei vagy táncos előadások és gyermekprogramok leszervezése. 
Az ünnepségsorozat humán erőforrásain túl gondoskodnunk kell a megfelelő infrastrukturális feltételekről is, úgy mint színpad, színpadtechnika, áramellátás, vízellátás, mobil vécék stb.
Mindezek költségét – a lehető legtakarékosabb megoldások alkalmazása mellett – hozzávetőlegesen 4 millió forintra becsüljük. 

Ezek alapján kérem a tisztelt Képviselő-testületet, hogy a szükséges összeget a programokat koordináló Wass Albert Művelődési Központ és Könyvtár költségvetését kiegészítve e célra elkülöníteni szíveskedjen.

…/2013. (IV. 29.) ÖKT határozati javaslat

Sülysáp Nagyközség Önkormányzat Képviselő-testülete az önkormányzat 2013. évi költségvetésének általános tartalék keretéből 4 millió Ft összeget átcsoportosít a Wass Albert Művelődési Központ és Könyvtár költségvetésébe célzottan a városavató ünnepség és a hozzá kapcsolódó programok lebonyolításának finanszírozására.

Határidő: 2013. augusztus 20.


Felelős: jegyző, WAMKK intézményvezetője
Sülysáp, 2013. április 24.

Horinka László s.k.

